KIRJALLINEN KYSYMYS E-3050/01 esittäjä(t): Alexandros Alavanos (GUE/NGL) komissiolle. Työntekijöiden terveyttä ja turvallisuutta koskevia lisätietoja.



Virallinen lehti nro 134 E , 06/06/2002 s. 0187 - 0188



KIRJALLINEN KYSYMYS E-3050/01 esittäjä(t): Alexandros Alavanos (GUE/NGL) komissiolle (5. marraskuuta 2001) Aihe: Työntekijöiden terveyttä ja turvallisuutta koskevia lisätietoja Komission vastauksessa kysymykseeni E-0906/01(1) jäsenvaltioiden harjoittamasta valvonnasta työntekijöiden turvallisuuden ja terveyden parantamisen edistämiseksi puitedirektiivin 89/391/ETY(2) 4 artiklan 2 kohdan mukaisesti mainitaan seuraavaa: Kreikan tapauksessa komissio pyysi Kreikan työntekijöiden keskusjärjestöltä lisätietoja sen tekemän valituksen (nro 00/4404) vuoksi. Saatuaan kyseiset tiedot komissio lähetti lisäksi Kreikan hallitukselle kirjeen, jossa se pyysi tietoja toimenpiteistä Kreikan viranomaiset eivät ole vieläkään toimittaneet komissiolle sen pyytämiä tietoja, vaikka niille on lähetetty asiaa koskeva muistutuskirje. Kuitenkin työllisyys- ja sosiaaliasioiden pääosasto pyytää valittajalle osoittamassaan asiakirjassa (62383/1. elokuuta 2001) lisätietoja. Koska kysymys on edelleen huolestuttava ja valvonta on yhä puutteellista, kysyn komissiolta: Miksi se ei ole turvautunut 226 artiklan mukaiseen menettelyyn niiden tietojen pohjalta, jotka valituksessa on esitetty, tai jotka se on itse kerännyt, vaan pyytää edelleen lisätietoja valituksen tekijältä? (1) EYVL C 340 E, 4.12.2001, s. 119. (2) EYVL L 183, 29.6.1989, s. 1. Anna Diamantopouloun komission puolesta antamayhteinen vastauskirjallisiin kysymyksiin E-3049/01 ja E-3050/01 (6. joulukuuta 2001) Jäsenvaltioiden tarkastus- ja valvontavelvollisuus perustuu toimenpiteistä työntekijöiden turvallisuuden ja terveyden parantamisen edistämiseksi työssä 12. kesäkuuta 1989 annetun neuvoston direktiivin 89/391/ETY(1) 4 artiklan 2 kohtaan. Komissio korostaa, että jäsenvaltioiden huolehdittavaksi kuuluvan asianmukaisen tarkastus- ja valvontajärjestelmän toimivuus on monimutkainen kysymys, jota on mahdotonta käsitellä, jollei Kreikan tarkastus- ja valvontajärjestelmän väitetystä huonosta toiminnasta ole saatavilla yksityiskohtaisia ja kattavia tietoja. Komissio on siksi lähettänyt Kreikan hallitukselle kirjeen, jossa se pyysi tietoja työntekijöiden työturvallisuuden ja työterveyden parantamisen edistämiseksi tarkoitettujen toimien täytäntöönpanosta. Kirjeeseen antamassaan vastauksessa Kreikan hallitus toimitti joitakin tietoja, joita on kuitenkin vielä täydennettävä, jotta komissio pystyisi tarkistamaan Kreikan viranomaisten tarkastus- ja valvontajärjestelmän toimivuuden. Tätä varten Kreikan hallitukselle lähetettiin täydentävä kirje 2. elokuuta 2001. Kirjeessä pyydetyistä tiedoista voidaan mainita seuraavat esimerkit: tilastotiedot työterveyden ja -turvallisuuden alaan kuuluvista oikeudenkäynneistä ja määrätyistä seuraamuksista, lisätiedot työsuojelutarkastuksessa sovelletuista menetelmistä (Miten tarkastettavat yritykset valitaan? Miten tarkastukset toimitetaan? Onko käytössä seurantajärjestelmä, joka käsittää tarkastukset sekä niiden jälkeen toteutetut toimet? jne.) ja yksityiskohtainen kuvaus työsuojeluhallinnon sisäisestä tarkastuksesta. Arvoisan parlamentin jäsenen kysymykset yrityksiä vastaan esitetyistä syytöksistä sekä määrätyistä seuraamuksista ja niiden luonteesta liittyvät tietoihin, joita komissio pyysi tässä Kreikan viranomaisille osoitetussa kirjeessä. Kreikan viranomaiset vastasivat 9. marraskuuta 2001 päivätyssä kirjeessä. Komissio on parhaillaan käymässä läpi vastausta ja toteuttaa tarkastelun perusteella tarvittavat toimenpiteet. Valituksen tekijälle ilmoitettiin tapauksen kehittymisestä 1. elokuuta 2001 päivätyssä kirjeessä, johon arvoisa parlamentin jäsen viittaa. Kirjeessä pyydettiin lisäksi, että valituksen tekijä toimittaisi mahdollisia lisätietoja. (1) EYVL L 183, 29.6.1989.